**ПОЈЕДНОСТАВЉЕЊЕ ПОСТУПКА ИЗДАВАЊA ПОТВРДE О ОБЈАВЉЕНИМ РАДОВИМА ЗА ПОТРЕБЕ ОСТВАРИВАЊА АУТОРСКИХ И ДРУГИХ ПРАВА**

|  |  |
| --- | --- |
| **Назив административног поступка** | Потврда о објављеним радовима за потребе остваривања ауторских и других права |
| **Шифра поступка** | 140.00.0007 |
| **Регулаторно тело**  **(надлежно за спровођење препоруке)** | Министарство културе и информисања  Народна библиотека Србије |
| **Правни оквир којим је уређен административни поступак** | * Закон о библиотечко-информационој делатност („Службени гласник РС”, брoj 52/11) * Правилник о коришћењу библиотечко информационе грађе, извора и пружању информационих услуга корисницима |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак се спроводи ефикасно и економично, али би електронско спровођење поступка у целости још више допринело томе. Такође, не постоји регистар/евиденција издатих аката, иако постоји обавеза органа да воде евиденције у електронском облику. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Увођење е-управе** |  | **Х** |  | | **Евиденције** |  | | | | *Успостављање евиденције издатих аката* |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **X** |  | | **Образац административног захтева** |  | | | | *Увођење обрасца захтева* |  | **X** |  | | |
| 1. **ОБРАЗЛОЖЕЊЕ** | |
| * 1. **Увођење е-управе**   Поступак подразумева подношење захтева надлежном органу поштом, лично или електронским путем, али се достављање акта подносиоцу захтева врши поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе када се стекну услови за примену препоруке, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**   * 1. **Успостављање евиденције издатих аката**   Надлежни орган не води регистар о издатим потврдама о објављеним радовима за потребе остваривања ауторских и других права.  Предлаже се да се регистар/евиденција података о издатим актима води у електронском облику односно у отвореном, машински читљивом облику (база података), у складу са чланом 10. Закона о електронској управи („Службени гласник” РС, број 27/2018), којим се уводи обавеза свих органа да успостављају и воде регистре и евиденције у електронском облику.  **За примену ове препоруке није потребна измена прописа**.   * 1. **Прихватање доказа о електронској уплати таксе без печата банке**   Документ 1 - Доказ о уплати накнаде  Ради спровођења поступка, подносилац захтева доставља органу доказ о уплати накнаде у оригиналу или копији издат од стране банке или поште.  Предлаже се промена форме докумената - доказа о уплати накнаде, из оригинала и копије у обичну копију, односно омогућавање подношења извода са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке, валидан доказ о уплати таксе.  **За примену ове препоруке није потребна измена прописа.**   * 1. **Увођење обрасца захтева**   Тренутно се захтев подноси писано у слободној форми. Не постоји образац административног захтева.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне основне информације потребне за решавање поступка: подаци о аутору - име и презиме, датум рођења, псеудоним, област којом се бави.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа за спровођење препоруке | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа за спровођење препоруке | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 29.389,78 РСД. Усвајање и примена препорука ће донети привредним субјектима годишње директне уштеде од 2.482,35 РСД или 20,41 ЕУР. Ове уштеде износе 8,45% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте, истоветности поступања и побољшању пословног амбијента. | |